Αυτό το λήμμα αφορά το τμήμα πυγμαχίας της ΑΕΚ.  Για τα υπόλοιπα τμήματα, δείτε: Αθλητική Ένωση Κωνσταντινουπόλεως.  

|  |
| --- |
| **ΑΕΚ  Τμήμα Πυγμαχίας** |
|  |
| **Πληροφορίες** |
| Έτος ίδρυσης | 1968 |
| Έδρα | Αίθουσα Μανώλης Λαμπίδης |
| Πρόεδρος | Αλέξανδρος Αλεξίου |
| Προπονητής | Αρτούρ Μικαελιάν |
|

Το **τμήμα πυγμαχίας της ΑΕΚ** ιδρύθηκε το 1968. Αποτελεί μια από τις πιο επιτυχημένες ομάδες πυγμαχίας στον ελληνικό χώρο καθώς έχει κατακτήσει 6 πρωταθλήματα και έχει αναδείξει αθλητές που σημείωσαν διεθνείς επιτυχίες όπως το 1998 ο Τιγκράν Ουζλιάν κατέκτησε το χάλκινο μετάλλιο στο Πανευρωπαϊκό Πρωτάθλημα του Μινσκ και το 1998 αναδείχθηκε Πανελληνιονίκης ο Αρθούρος Μικαελιάν στα 54 κιλά. Το 2000 ο Τιγκράν Ουζλιάν αγωνίστηκε στην Ολυμπιάδα του Σίδνεϊ και κατέκτησε την 4η θέση, διάκριση που αποτελεί την υψηλότερη για Έλληνα πυγμάχο αλλά και για αθλητή της ΑΕΚ σε Ολυμπιάδα.Το 2001 ο Αρθούρος Μικαελιάν, κατέκτησε την 4η θέση στα 54 κιλά, στο Παγκόσμιο Πρωτάθλημα Πυγμαχίας, στο Μπέλφαστ. Την ίδια χρονιά ο πυγμάχος της ΑΕΚ Μιχάλης Αρναούτης επιλέχθηκε για να αγωνιστεί επαγγελματικά στις ΗΠΑ, όπου και κατέκτησε τον παγκόσμιο τίτλο WBO-NABO. Το 2002 στο Τουρνουά Ακρόπολις, στο οποίο συμμετείχαν 22 χωρές, ο Αρθούρος Μικαελιάν κατέκτησε το χρυσό μετάλλιο και ο Χαρίλαος Κοντογιώργης το χάλκινο.

Ιστορία
-------

### 1968–1990

Το τμήμα πυγμαχίας της ΑΕΚ ιδρύθηκε από τον Μανώλη Λαμπίδη το 1968. Το 1978 η ΑΕΚ κατέκτησε το πρώτο της Πανελλήνιο πρωτάθλημα, ενώ ακολούθησε αυτό του 1980. 

### 1990–2000

Από τα μέσα του '90 δημιουργήθηκε στην ΑΕΚ μια ομάδα ταλαντούχων πυγμάχων που σημείωσαν σημαντικές διεθνείς και εγχώριες διακρίσεις. Το 1995 η ΑΕΚ αναδεικνύεται πρωταθλήτρια Ελλάδος για τρίτη φορά στην ιστορία της. Το 1998 ο Τιγκράν Ουζλιάν κατέκτησε το χάλκινο μετάλλιο στο Πανευρωπαϊκό Πρωτάθλημα του Μινσκ. Από το 1998 και για πέντε συνεχόμενες χρονιές (1998, 1999, 2000, 2001, 2002) ο Βαλέριος Χαρτσισλάβα κατέκτησε το Πανελλήνιο Πρωτάθλημα στα 63,5 κιλά. Το 1998 αναδείχθηκε Πανελληνιονίκης ο Αρθούρος Μικαελιάν στα 54 κιλά, ενώ η ΑΕΚ τερμάτισε στη δεύτερη θέση του πρωταθλήματος. Το 1999 η ΑΕΚ αναδεικνύεται πρωταθλήτρια μέσα στο κλειστό Γιώργος Μόσχος. Οι Αρναούτης, Χαρτσιλάβα, Ευστρατιάδης, Μικαελιάν, Ουζλιάν, Κοττάκος ήταν οι διακριθέντες για την ΑΕΚ η οποία αγωνίστηκε με 7 πυγμάχους από τους οποίους οι 5 κατέκτησαν χρυσό μετάλλιο και ο ένας ασημένιο. Το 2000 κατακτά το 5ο της Πρωτάθλημα Ελλάδας, καθώς και το πρωτάθλημα Νέων Ανδρών. Το 2000 ο Τιγκράν Ουζλιάν αγωνίστηκε στην Ολυμπιάδα του Σίδνεϊ και κατέκτησε την 5η θέση, διάκριση που αποτελεί την υψηλότερη για Έλληνα πυγμάχο αλλά και για αθλητή της ΑΕΚ σε Ολυμπιάδα.

### 2000–2010

Ο Αντύπας Αρζουμανίδης
Το 2001 ο Αρθούρος Μικαελιάν, κατέκτησε την 4η θέση στα 54 κιλά, στο Παγκόσμιο Πρωτάθλημα Πυγμαχίας, στο Μπέλφαστ. Την ίδια χρονιά ο πυγμάχος της ΑΕΚ Μιχάλης Αρναούτης επιλέχθηκε για να αγωνιστεί επαγγελματικά στις ΗΠΑ, όπου και κατέκτησε τον παγκόσμιο τίτλο WBO-NABO. Το 2001 η ΑΕΚ κατακτά το το πανελλήνιο πρωτάθλημα νέων με τον Αντύπα Αρζουμανίδη να αναδεικνύεται πρώτος στα 67 κιλά. Το 2001 ο Χαρίλαος Κοντογιώργης κατακτά την πρώτη θέση στο Πανελλήνιο Πρωτάθλημα. Το 2002 στο Τουρνουά Ακρόπολις στο οποίο συμμετείχαν 22 χωρές ο Αρθούρος Μικαελιάν κατέκτησε το χρυσό μετάλλιο και ο Χαρίλαος Κοντογιώργης το χάλκινο.

Το 2002 στο Πανελλήνιο Πρωτάθλημα η ΑΕΚ κατέκτησε την δεύτερη θέση. Ο Αντύπας Αρζουμανίδης στα 71κ. και ο Βαλέριος Χαρτσησλάβα στα 67κ. κατέκτησαν χρυσά μετάλλια και ο Γιώργος Συνετός στα 75κ. και ο Χαρίλαος Κοντογιώργης στα 81 κ. κατέκτησαν χάλκινα. Το 2004 η ΑΕΚ κατέκτησε τη δεύτερη θέση στο Πρωτάθλημα Ελλάδος με το Χαρίλαο Κοντογιώργη να κατακτά χρυσό μετάλλιο, το Βαλέριο Χαρτσηλάβα ασημένιο και τους Αρζουμανίδη και Συνετό χάλκινα μετάλλια.

Το 2008 η ΑΕΚ αναδείχθηκε πρωταθλήτρια Ελλάδας, όμως ο Χαρίλαος Κοντογιώργης που είχε κατακτήσει το χρυσό μετάλιο στα 91 κιλά μηδενίστηκε, καθώς στο σύστημα του εντοπίστηκε απαγορευμένη ουσία, με συνέπεια η ΑΕΚ να χάσει τον τίτλο.

Εγκαταστάσεις
-------------

Έδρα του τμήματος πυγμαχίας από το 2011 είναι η Αίθουσα Μανώλης Λαμπίδης που βρίσκεται στον Περισσό.  Από το 1989 έως το 2004 έδρα του τμήματος υπήρξε το κλειστό Γιώργος Μόσχος.

Τίτλοι
------

* **6** Πρωταθλήματα Ελλάδας Ανδρών:
	+ 1978, 1980, 1995, 1999, 2000, 2006

* **2** Πρωταθλήματα Ελλάδας Νέων Ανδρών:
	+ 2000, 2001

### Τμήματα Υποδομών

2 Πρωταθλήματα Ελλάδας Νέων Ανδρών: 2000, 2001,2023

1 Πρωταθλήματα Ελλάδας παίδων: 2022

Ατομικές Διακρίσεις
-------------------

Τασίδου: 5η  θέση στο Πανευρωπαϊκό Πρωτάθλημα και Πρωταθλήτρια Ελλάδος 2007

Ευστρατιάδης: Πρωταθλητής Ελλάδος Ανδρών 1999, 2ος Πρωτάθλημα Ελλάδας Ανδρών 2006

Πριονάς: 2ος Πρωτάθλημα Ελλάδας Ανδρών 2003, 2ος Πρωτάθλημα Ελλάδας Ανδρών 2006

Μιχαλόπουλος: 2ος Πρωταθλητής στο Διεθνές Τουρνουά Κρήτης «ΜΙΝΩΑΣ»2006

Συνετός: 3ος Πρωταθλητής Ελλάδος Ανδρών 2004, 2005, 2006

Κοσμόπουλος : 3ος στο Διεθνές Τουρνουά Κρήτης Ανδρών το 2006

Μισαϊλήδης : Πρωταθλητής Ελλάδος Νέων 2007

Μπάλιος: Πρωταθλητής στο Διεθνές Τουρνουά Κρήτης «ΜΙΝΩΑΣ» 2006

Αρζουμανίδης: Πρωταθλητής Ελλάδος Ανδρών 2000

 Αρζουμανίδης: 3ος Πρωταθλητής Ελλάδος Ανδρών 2006

Κοντογιώργης: 1ος Πρωταθλητής Ελλάδος Ανδρών 2002

Κοντογιώργης: 3ος Πρωταθλητής Ελλάδος Ανδρών 2006

 Καπίρης: 3ος Πρωταθλητής Ελλάδος Παίδων το 2006

Χρυσό μετάλλιο στο Cyprus Boxing League το 2019 (Κωνσταντίνος Βασιλιάδης - Κωνσταντίνος Δρίζος).

Αξιόλογοι πυγμάχοι
------------------

* Μιχάλης Αρναούτης
* Τιγκράν Ουζλιάν
* Αρτούρ Μικαελιάν
* Βαλέριος Χαρτσησλάβα
* Νίκος Ανδρεάδης
* Τζένη Τασίδου
* Χαρίλαος Κοντογιώργης

Παραπομπές
----------

1. 1 2  [ Βιογραφικά αθλητών - Τιγκράν Ουζλιάν]
2. 1 2  «Η ιστορία της ΑΕΚ στην πυγμαχία». Αρχειοθετήθηκε από το πρωτότυπο στις 23 Ιουνίου 2006. Ανακτήθηκε στις 23 Ιουνίου 2006.
3. ↑  «Αθλητική Ηχώ 11 Μαΐου 1999 σελ. 36». Αρχειοθετήθηκε από το πρωτότυπο στις 11 Ιανουαρίου 2012. Ανακτήθηκε στις 11 Ιανουαρίου 2012.
4. ↑  Το βήμα
5. ↑  Το mart-art στο τμήμα πυγμαχίας της ΑΕΚ![*νεκρός σύνδεσμος*]
6. ↑  «inews.gr - Φοράει ξανά τα γάντια του μποξ η ΑΕΚΑΡΑ». Αρχειοθετήθηκε από το πρωτότυπο στις 19 Μαΐου 2012. Ανακτήθηκε στις 21 Ιανουαρίου 2013.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Α.Ε.Κ. (πυγμαχία)** |

Εξωτερικοί σύνδεσμοι
--------------------

* Επίσημος Δικτυακός Τόπος του τμήματος πυγμαχίας της Α.Ε.Κ. (Ελληνικά)
* Α.Ε.Κ. - Επίσημος Δικτυακός Τόπος (Ελληνικά) (Αγγλικά)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
 Αθλητική Ένωσις Κωνσταντινουπόλεως |
| --- |
|  |
| Επαγγελματικά τμήματα | 
Ποδόσφαιρο ανδρών · Μπάσκετ ανδρών |
|  |
| Ερασιτεχνικά τμήματα | 
Βόλεϊ ανδρών · Βόλεϊ γυναικών · Χειροσφαίριση ανδρών · Χειροσφαίριση γυναικών · Πόλο ανδρών · Πόλο γυναικών · Ποδόσφαιρο γυναικών · Ποδόσφαιρο σάλας · Στίβος · Ποδηλασία · Άρση Βαρών · Πυγμαχία · Ξιφασκία · Πινγκ Πονγκ · Ράγκμπι · Σκάκι |
|  |
| Ανενεργά τμήματα | 
Μπάσκετ γυναικών |
|  |
| Πρόεδροι τμημάτων | 
Ευάγγελος Ασλανίδης · Μάκης Αγγελόπουλος · Αλέξανδρος Αλεξίου |
|  |
| Έδρες τμημάτων | 
Γήπεδο Αγιά Σοφιά · Ολυμπιακό Στάδιο Αθήνας · Ολυμπιακό Γυμναστήριο Άνω Λιοσίων · Κλειστό Αγίων Αναργύρων · Αίθουσα Γ. Κασιμάτης - Ο.Α.Κ.Α. · Σχολικό Κλειστό Νέας Φιλαδέλφειας · Κλειστό Καματερού · Προπονητικό Κέντρο Σπάτων |
|  |
| Αθλητές | 
Ποδοσφαιριστές · Καλαθοσφαιριστές · Πετοσφαιριστές · Χειροσφαιριστές · Υδατοσφαιριστές · Στίβου · Πυγμάχοι · Ξιφομάχοι · Αρσηβαρίστες · Επιτραπέζιοι αντισφαιριστές · Ποδηλάτες · Σκακιστές |
|  |
| Προπονητές | 
Ποδοσφαίρου · Μπάσκετ · Βόλεϊ · Χάντμπολ |
|  |
| Προσωπικότητες | 
Γιώργος Αμερικάνος · Νίκος Γκούμας · Βασίλης Δημητριάδης · Μιχάλης Κακιούζης · Βάιος Καραγιάννης · Μενέλαος Καροτσιέρης · Μιχάλης Κασάπης · Κλεάνθης Μαρόπουλος · Στέλιος Μανωλάς · Γιώργος Μάγειρας · Θωμάς Μαύρος · Γιώργος Μόσχος · Ντούσαν Μπάγιεβιτς · Λουκάς Μπάρλος · Κώστας Νεστορίδης · Κώστας Νεγρεπόντης · Ντέμης Νικολαΐδης · Μίμης Παπαϊωάννου · Παύλος Παπαϊωάννου · Πέτρος Ραβούσης · Ανδρέας Σταματιάδης · Τόνι Σαβέβσκι · Γιώργος Τρόντζος · Τρύφωνας Τζανετής · Βασίλης Τσιάρτας |
|  |
| Ιστορικές έδρες | 
Στάδιο Νίκος Γκούμας · Κλειστό γήπεδο Γιώργος Μόσχος |
|  |
| Ντέρμπι | 
Ντέρμπι ΑΕΚ-Παναθηναϊκού · Ντέρμπι ΑΕΚ-Ολυμπιακού · Ντέρμπι ΑΕΚ-ΠΑΟΚ |
|  |
| Γεγονότα | 
Κύπελλο Κυπελλούχων καλαθοσφαίρισης 1967–68 · Κύπελλο ΟΥΕΦΑ 1976–77 · Κύπελλο Σαπόρτα 2000 · Μπάσκετμπολ Τσάμπιονς Λιγκ 2017–18 |
|  |
| Φίλαθλοι | 
Ορίτζιναλ 21 · Ύμνος της ΑΕΚ |
|  |
| Διάφορα | 
Δικέφαλος αετός · Βυζαντινή αυτοκρατορία · Συνθήκη της Λωζάνης · ΑΕΚ Θεσσαλονίκης |

 |